খাদ্যাভাসের দিক থেকে হাড়গিলা সর্বভূক। প্রজাতিটি প্রধানত শবভোজী। শবদেহ খেতে ওস্তাদ বলে অনেক সময় এদেরকে শকুনের সাথে উড়তে ও তাদের খাবারে ভাগ বসাতে দেখা যায়। এদের প্রায় পালকহীন ঘাড় এবং মাথা শব ভোজনের উপযোগী। ঊনবিংশ শতাব্দীতে কলকাতায় শ্মশানের পাশে নদীতে হাড়গিলার আধপোড়া লাশ খাওয়ার তথ্য জানা যায়। শবদেহ ছাড়াও বর্জ্যস্তুপ ও তার আশেপাশে এরা ঘুরে বেড়ায় বর্জ্য খাওয়ার লোভে। এছাড়া এরা মাছ, পোকামাকড়, ব্যাঙ, সাপ, পাখি, ইঁদুর ইত্যাদি ধরে খায়। হাড়গিলার আস্ত বুনো হাঁস খেয়ে ফেলার তথ্য রয়েছে।

নামকরণ
খাদ্যাভ্যাস
বিবরণ
আচরণ